runetrust/blame-folketinget-dk huggingface dataset:
Kristian Thulesen Dahl (DF), 2003-04-01:
Særlig i en sag, hvor det i den grad har optaget folketingsmedlemmer på tværs af et folketingsvalg, hvor der altså sker et regeringsskift, må det da være noget, der får Folketinget til at sige: Nu er der kommet nye folk på regeringsbænkene, og nu vil de, der før kæmpede hårdt for, at Folketinget kunne gøre sig bekendt med de her dokumenter, ikke udlevere de her dokumenter.
Morten Helveg Petersen (RV), 2001-10-04:
Det internationale samfund har en klar forpligtelse til at hjælpe den makedonske regering og det etniske albanske mindretal med at overholde den fredsaftale, de selv har indgået, og derfor bør Danmark naturligvis bidrage. Umiddelbart kan det synes som et beskedent bidrag, men det er et meget vigtigt bidrag.
Claus Hjort Frederiksen (V), 2010-02-10:
Regionerne tager klart ansvaret for at drive sygehusvæsenet her i landet, de tager et klart ansvar for at overholde de aftaler, som vi har indgået, og det synes jeg er et rigtig positivt skridt fra regionernes side, og jeg forventede sådan set også, at det var på den måde.
Liselott Blixt (DF), 2017-02-03:
Grunden til, at jeg netop rejser spørgsmålet, er, at det er kræftbehandling, demensbehandling, hjertebehandling, eller hvad det nu er, vi løfter herinde, mens nogle af de små grupper mange gange føler sig trængt eller føler sig som dem, der ikke får helt den samme opmærksomhed.
Rune Lund (EL), 2017-04-25:
Derfor er voldsanvendelsen eller magtanvendelsen, hvor der bliver brugt peberspray, blevet øget fra politiets side forstået på den måde, at peberspray sådan set bare er blevet lagt oven i brugen af andre midler, som politiet har til rådighed, f.eks. stav og pistol.
Christian Poll (ALT), 2019-04-30:
Men i den diskussion betyder det jo faktisk noget, hvor dyre projekterne ser ud, og der er det jo sådan, som fru Lisbeth Bech Poulsen også har fremhævet – senest i debatten her – at vindmølleprojekter med en diskonteringsrente på 6 pct. har set meget dyre dengang, og de ville se billige ud som en god investering for fremtiden, hvis renten dengang havde været på 3 pct. i stedet.
Thor Möger Pedersen (SF), 2012-05-16:
Regeringen har naturligvis også fokus på, om der er muligheder for at differentiere satser, således at sundhedseffekten øges, ligesom at de produkter, der nævnes – f.eks. morgenmadsprodukter – også er under overvejelse, som jeg også redegjorde for i mit svar.
Lars Boje Mathiesen (NB), 2022-03-30:
Forskellen er jo i hvert fald, at Nye Borgerlige og også de andre borgerlige partier, sådan som jeg i hvert fald har forstået det, gerne vil hjælpe sygeplejerskerne, sosu-assistenterne, politibetjentene – vi vil rent faktisk gøre noget for de mennesker – hvorimod det, der er kommet fra regeringen her, er et: Det er bare ærgerligt, Sonny Boy, vi har ikke lige noget på tegnebrættet.
Kirsten Normann Andersen (SF), 2023-04-18:
Det synes jeg er virkelig alvorligt, og det kræver, at vi hurtigt reagerer på det og får kigget på bl.a. løn- og arbejdsvilkår, som er et rekrutteringsmiddel, og nok også det eneste, der virkelig virker, når det kommer til at skulle rekruttere mennesker i den størrelsesorden.
Kristian Thulesen Dahl (DF), 2008-04-16:
Jeg stiller et spørgsmål, hvor jeg understreger, at det er for at finde ud af, hvad den socialdemokratiske politik er, og så bruger hr. Bødskov 5 eller 7 sekunder på at forsøge at svare på mit spørgsmål og hele den resterende taletid på at tale om et eller andet vedrørende noget skat sidste år eller forrige år eller i hvert fald i sidste valgperiode.
Pernille Rosenkrantz-Theil (S), 2020-04-22:
Tværtimod har vi haft den holdning og været optaget af, at pædagogerne stod til rådighed, bl.a. for nødpasning, og også stod til rådighed, sådan at når vi på et tidspunkt, også relativt hurtigt fra den ene dag til den anden, gik ind at genåbne, så stod de også til rådighed.
Peter Kofod (DF), 2019-03-28:
Det var, fordi ordføreren stillede ministeren så godt et spørgsmål i den første runde, der jo netop gik på, at en af de medarbejdere i politiet, der havde siddet med den her sag, på spørgsmålet om, om en bestemt person i sagen var blevet afhørt, svarede noget i retning af: Men personen selv havde jo over for Avisen Danmark havde sagt, at det var der ikke rigtig hold i.
Finn Sørensen (EL), 2018-11-09:
Kan ministeren også bekræfte, at det af loven fra 2015, altså L 40, som den hed, fremgår, at pensionsalderen faktisk allerede på det tidspunkt skulle have været 69½ år, hvis man udelukkende så på den gennemsnitlige stigning i levealder, men at lovteknikken gjorde, at man måtte nøjes med, at den kun blev 68 år i 2030?
Peder Hvelplund (EL), 2020-05-28:
Jamen det glæder mig, og det håber jeg så også vil kunne blive afspejlet i en anden praksis i Indfødsretsudvalget i de dispensationssager, der har været, for der har vi jo netop set, at i 99 pct. af de sygdomssager, der har været, er der blevet givet afslag.
Sandra Elisabeth Skalvig (LA), 2024-01-30:
Hvis det stod til Liberal Alliance, var der slet ikke et retskrav på kandidatuddannelserne, hvilket ville betyde, at dem, der havde en professionsbacheloruddannelse, ville være i lige så god konkurrence om de kandidatpladser, der så var, og så ville det være de bedst kvalificerede, der ville blive optaget på kandidatuddannelserne.
Jesper Petersen (SF), 2012-10-04:
Det handler om at gøre op med bandekriminalitet nu og her, men det handler jo også om hele den integrationsindsats, der skal ske, med vores boligpolitik, med uddannelse, i vores skoler, med forebyggende politiarbejde i de her boligområder – alle de ting, der skal til, for at vi får en bedre integration, får brugt de unges ressourcer til noget godt.
Jann Sjursen (KRF), 2001-04-17:
Jeg vil vælge at sige, at netop når det gælder de 15-17-årige, der opfylder lovforslagets kriminalitetskrav og strafkrav og den sociale profil, som der også skal lægges op til, ja, så er det måske i virkeligheden noget af det, som vi mangler i dag, og så er lovforslaget et skridt i den rigtige retning.
Benedikte Kiær (KF), 2010-03-02:
Derfor er det jo rigtig godt, at regeringen sidste år sammen med Folketinget fik besluttet, at man skulle skride ind med en række tiltag, som nu har virket under et år, så skal vi ikke lige se, hvordan de tiltag virker, og så også se, hvad en undersøgelse viser om, hvad man kan gøre af yderligere tiltag?
Charlotte Dyremose (KF), 2003-04-11:
Det er jo faktisk, fordi fru Sandy Brinck - så vidt jeg husker, er hun forslagsstiller til dette forslag og er fru Jette Bautrups kollega i Socialdemokratiet - har startet den her debat på baggrund af de arbejdstilsynsrapporter, der er kommet, og har kritiseret de kritisable forhold, som Arbejdstilsynet også har kritiseret i enkelte daginstitutioner.
Søren Søndergaard (EL), 1999-04-21:
Hvis det sidste er tilfældet, vil jeg lige minde ministeren om, at vi stadig væk har rotationsregler i Enhedslisten, og hvis jeg skal nå at få svaret, inden jeg går af og falder for 7-års-reglen, så vil jeg bare bede ministeriet om at speede tempoet en lille smule op.
Frank Aaen (EL), 2009-03-27:
Jeg er da sikker på - men det kan fru Pernille Frahm jo sige noget om bagefter - at hvis det er sådan, at det, regeringen gør, fuldt ud dækker det, der står i det her forslag, vil der ikke være nogen som helst, der vil gø af det, men man vil sige, at det er godt.
Eva Kjer Hansen (V), 2000-11-17:
Jeg bliver jo nødt til at spørge den radikale ordfører, hvad man vil gøre i forhold til den dybe bekymring, der hersker i Det Radikale Venstre om, hvordan det her kan åbne op for kassetænkning. Jeg har set en kollega til hr. Anders Samuelsen udtrykke dyb betænkelighed ved, hvad det nu vil udmønte sig i af spekulation rundtomkring, og jeg vil gerne høre, om Det Radikale Venstre har forberedt nogle initiativer i forhold til dét.
Helle Thorning-Schmidt (S), 2013-02-21:
Det vil altså sige, at regeringen har taget en række initiativer, selvfølgelig i enighed med landsstyret og i respekt for selvstyret, for netop at sikre, som det også hedder i forespørgslen, den gode dialog internt i rigsfællesskabet og sikre varetagelsen af rigsfællesskabets samlede strategiske interesser.
Aage Frandsen (SF), 2000-05-02:
Det her forslag har en masse fornuftige intentioner, men spørgsmålet er bare, om man ikke kaster sig ud i en hel masse uoverskuelige problemer i retning af afgrænsning og i retning af, at andre også vil sige - og det behøver så ikke være på skatteområdet, det kan også være på andre områder: Nu er der jo gjort noget med tilbagevirkende kraft, for det er jo med tilbagevirkende kraft, og nu er der gjort en masse ting, kan det så ikke også gøres for vores vedkommende?
Helle Sjelle (KF), 2008-01-23:
Det er jo egentlig ganske meget at forlange, må jeg sige til hr. Morten Østergaard, men jeg kan i hvert fald kaste så meget lys over sagen, at jeg kan sige, at vi støtter den aftale, som vi har indgået med Dansk Folkeparti, men vi støtter naturligvis også det, som der er et forslag til vedtagelse om, nemlig at regeringen prøver at sikre et bredt flertal.
Birthe Rønn Hornbech (V), 2005-04-21:
Når hr. Peter Skaarup føler sig skoset og synes, at jeg nu tror, at det altid er muslimer, det drejer sig om, når Dansk Folkeparti ytrer sig, skal jeg sige, at det jo ikke er noget, jeg tror, det er noget, jeg har erfaret gennem de år, Dansk Folkeparti har været her.
Helle Thorning-Schmidt (S), 2014-04-01:
Det vil i hvert fald klæde Venstre og De Konservative at komme tilbage blandt de partier, som har en grundholdning, der er positiv i forhold til EU, men hvor vi selvfølgelig også gør alt, hvad vi kan, for at bevare balancen og have et stærkt og solidarisk velfærdssamfund, som bygger på rettigheder og pligter.
Flemming Møller Mortensen (S), 2009-01-22:
For ud over at vi har patienter inde på sygehusene, som får infektioner derinde - det er dem, vi har talt om i dag - så har vi nu en primær sundhedssektor, som har rigtig mange patienter, som også får infektioner, og derfor skal vi naturligvis også gøre standarden til en national standard, sådan at den gælder i både primær- og sekundærsektoren.
Jacob Jensen (V), 2012-11-02:
Det er måske i den mere tekniske afdeling, i hvert fald i en vis udstrækning, men jeg tror, at for dem, det påvirker, er det selvfølgelig også et vigtigt lovforslag, bl.a. om det her med, at man kan fastsætte vederlag inden for økonomirammen til næstformænd ude i kommunerne og herunder, at man også kan have lidt mere fleksible valgforhold, i forbindelse med at en vælger f.eks. kan få lov til at brevstemme i andre dele af landet end i sin egen hjemkommune.
Kristian Thulesen Dahl (DF), 2002-10-31:
Men det, der er mærkværdigt her, jeg vil ikke bruge den anden betegnelse, er jo, at man henviser til nogle økonomiaftaler, der er indgået, samtidig med at jeg står her og motiverer forslaget med, at hvis man efter en forhandling finder frem til, det måtte koste nogle penge, så må vi jo se på det.
Steen Gade (SF), 1997-11-20:
Hvis det skulle slås sammen - sådan har jeg forstået forslaget - i et samlet belastningsindeks og erstatte det eksisterende, så mener jeg med den viden, jeg i hvert tilfælde har i dag, at det vil blive noget miskmask, og jeg vil ikke være med til at fjerne behandlingshyppigheden.
Niels Flemming Hansen (KF), 2023-10-26:
Det er et arbejde, der har været længe undervejs, og uden at gå ind i alle detaljer omkring udbygningerne ved enten Kolding, rute 15 eller Kalundborg vil jeg sige, at selv om man ved Kolding godt kunne have tænkt sig, at vi sådan lige fortsatte ned til Kolding Syd, når vi nu var i gang, er det ikke med i første omgang.
Per Clausen (EL), 2005-04-12:
Er det sådan, at når rapporten fra Velfærdskommissionen kommer, så vil Venstre sige: Ja, med udgangspunkt i det så gør vi de og de ting, fordi vi synes, at efterlønnen er god at bevare – altså at Venstre i stedet for at afskaffe efterlønnen vil gøre en indsats for, at der kommer flere af de mennesker, der i dag bliver holdt uden for arbejdsmarkedet, ind på arbejdsmarkedet?
Claus Hjort Frederiksen (V), 2009-01-28:
Vi har rent faktisk nedbragt den offentlige gæld med 250 mia. kr., hvilket betyder, at vi betaler 20 mia. kr. mindre i renteudgifter om året, hvilket igen betyder, at vi har en økonomi, der muliggør, at vi kan føre konjunkturpolitik og derved sikre beskæftigelsen på en holdbar måde.
Anders Fogh Rasmussen (V), 2002-01-08:
Det vil blive lagt fuldstændig åbent frem, hvad det drejer sig om, og det vil dernæst i øvrigt indgå i forhandlingerne om finansloven for 2002. Så der bliver altså tale om en meget, meget åben proces, hvor hver enkelt kan danne sig en mening om, hvorvidt det er rimeligt, at dette eller hint råd eller nævn skal nedlægges, og hvorvidt der er tale om smagsdommere eller ikke.
Carsten Koch (S), 2000-01-19:
Sådan som vi også har skrevet det, og som hr. Tom Behnke også citerede. Men det udelukker jo ikke - og det er måske dér kæden springer af - at man samtidig kan gøre en stor indsats med oplysning og tiltag, for at så få som muligt får sygdommene og kommer på sygehuset.
Kristian Jensen (V), 2016-04-01:
Det tredje, og det er måske det mest vigtige, er, at prisen for ikke at bidrage nu kan blive alt, alt for høj, for prisen for ikke at bidrage nu er, at den brutale terrorbevægelse, vi har set i både Mellemøsten og i Europa, kan blive endnu stærkere, endnu mere effektiv til at række ud og indtage store landområder tæt på Europa og til at jage hundredtusindvis af mennesker på flugt.
Christian Friis Bach (RV), 2014-05-09:
Vi har et utrolig velfungerende realkreditmarked, som i øvrigt nu også internationalt står i en lidt skrøbelig situation, og går vi ind der og sår tvivl om soliditeten, likviditeten, udlånsbetingelserne i realkreditsystemet, er jeg nervøs for realkreditmarkedet, og det vil være en katastrofe for danske boligejere.
Benny Engelbrecht (S), 2017-09-07:
Ministeren nævner også den her modsætning i forbindelse med at kigge på finanseffekter, skattelettelser kontra offentligt forbrug, og der bliver jeg altså lige nødt til at spørge ministeren, hvordan det kan være, at man siger, at der skulle være nogle særlige fordele ved at give skattelettelser, al den stund at ministeren selv har svaret på spørgsmål nr. 241 i februar måned, at finanseffekterne af eksempelvis topskattelettelser allerede i år 2 vil være større end finanseffekterne af offentligt forbrug, og samlet set vil de, hvis man sammenligner de forskellige finanseffekter, være nogenlunde marginale allerede i nogle af de første år.
Ole Sohn (SF), 1999-10-12:
Det er et individualistisk, markedsorienteret univers, hvor enhver er sig selv nok, hvor solidariteten kan ligge et meget lille sted, og hvor der efter vores opfattelse slet ikke i tilstrækkeligt omfang bliver tilført børn noget at perspektivere deres liv ud fra. Det er klart en medvirkende årsag til, at mange børn har mere
Jens Joel (S), 2023-04-18:
Jeg er faktisk glad for hr. Karsten Hønges spørgsmål, for til lige præcis det der med, hvad man kan regne med, vil jeg sige, at hvis vi nu skal være ærlige over for hinanden i det her lokale, har de børnefamilier jo faktisk de sidste 10-15 år – måske i længere tid, men det er i den periode, jeg har været med i diskussionen – været udsat for ret store omskifteligheder.
Per Clausen (EL), 2013-05-30:
Og det er jo rigtigt, som også andre har sagt, at det er en ambition, som vi har delt med andre partier, så der er jo mange, der i dag kan være glade – ja, man kan vel endda gå så vidt som til at sige, at der ikke er nogen, der har talt imod den her ligestilling.
Ole Løvig Simonsen (S), 2001-05-09:
Det, der er kommet til som nr. 9, er en passus, der siger, at »vederlag og honorar eller anden indkomst for personligt arbejde uden for ansættelsesforhold, som ikke kan henføres til selvstændig erhvervsvirksomhed, samt vederlag for udnyttelse af immaterielle rettigheder«.
Erik Mortensen (S), 1998-06-04:
Men som jeg startede med at sige, er det for os i Socialdemokratiet ikke mindst vigtigt, at vi også sender signaler om, at der her rent faktisk ligger nogle miljømæssige gevinster, så på baggrund af de årsager, jeg her har nævnt, vil jeg på Socialdemokratiets vegne anbefale såvel L 106 som L 107.
Per Clausen (EL), 2010-02-09:
Det samme er jo i og for sig også gældende, når man tager sundhedsområdet, hvor jeg synes, at hvis ikke det var en alvorlig sag, vil jeg sige, at det næsten var morsomt at høre sundhedsministeren fortælle, at sundhedsforsikringer og det udvidede frie sygehusvalg havde skabt større lighed i sundhedssektoren.
Bjarne Corydon (S), 2013-04-04:
Altså, med hensyn til spørgsmålet om, om man ligger på kanten af en evne eller en kunnen på et område og ikke på et andet område, eller om man generelt kan kategoriseres som værende totalt uden mulighed for at benytte den her type løsninger, tror jeg det ser mere nuanceret ud i virkeligheden, end når vi diskuterer det generelt her i Folketingssalen.
Mattias Tesfaye (S), 2017-12-19:
Medborgere med rødder i Congo, Syrien eller Somalia er hverken værre eller bedre mennesker end alle os andre, men som lovgivere har vi et ansvar for at vurdere de samlede konsekvenser for samfundet af den her ændring i befolkningssammensætningen, og her kan vi ikke tillade os at fortabe os i vores flinke nabo, der læser jura, eller den hårdtarbejdende grønthandler nede på hjørnet.
Søren Søndergaard (EL), 2016-05-25:
Derfor tænker jeg, at det kunne være interessant at høre, om det også var en idé, som Venstre ville overveje, altså at vi som parlament i forhold til andre parlamentarikere, der er udsat for det problem, hvis det kom til retssager, overvejede at følge de retssager og på den måde signalerede en modstand mod det, der foregår, og en støtte til de mennesker, der bliver udsat for det.
Astrid Krag (S), 2020-05-07:
Vi troede, det ville give en mulighed for, at flere kunne blive sammen, om at flere børn kunne få den drøm opfyldt, at deres forældre var lykkelige sammen, men der er sket det modsatte, nemlig at flere børn er kommet i klemme og i længere tid, og så bliver vi nødt til at handle.
Michael Aastrup Jensen (V), 2021-04-21:
Jeg klappede nu også af vores daværende Venstremand, da han var nede i plenarsalen, og det gjorde jeg, fordi jeg jo faktisk på sin vis var hundrede procent enig i det, som jeg i hvert fald mener var hovedpointen i talen, nemlig at vi skal have en domstol, der er aktiv på centrale punkter, men som samtidig ikke skal gå ind og være aktivistisk, i forhold til hvor jeg mener, at de nationale parlamenter skal være.
Frank Jensen (S), 2000-05-24:
Det er også en anden politimæssig opgave, og det er jeg helt enig med hr. Tom Behnke i, men der kan godt for borgerne, der ser billeder - der er jeg så til gengæld enig med hr. Skaarup - synes at være lighed mellem begivenhederne. Uanset om det er Nørrebro eller det er Rådhuspladsen, så er det ubehageligt, og det er noget, vi skal gøre alt for at bekæmpe.
Sonja Mikkelsen (S), 2000-01-14:
Det er det, der er hele opgaven, og derfor er det nødvendigt, at vi forsøger at drøfte med hinanden, hvordan vi kan udnytte de forskellige trafikformer optimalt, sådan at vi tilgodeser både den enkelte og hele samfundsudvikingen. Der er altså disse tre hensyn: mobilitet, miljø og sikkerhed, som vi bliver nødt til at tænke sammen, og som vi bliver nødt til at forlange af hinanden at vi forholder os til og kommer med forslag til, hvordan vi kan få det til at hænge sammen.
Frank Jensen (S), 1998-10-20:
og det synes jeg også er sket i denne sag - både under behandlingerne her og under vore drøftelser, men i høj grad også i offentligheden, hvor nogle af de såkaldte eksperter har brugt mere kraft på at fremmane skrækbilleder og myter for befolkningen end på at skabe klarhed og information på et tilstrækkeligt oplyst grundlag.
Erik Larsen (V), 2001-05-18:
Jeg synes selv, at vi med det her forslag imødekommer et ønske hos nogle mennesker i en situation, hvor en familie har det meget svært, om at give en større tryghed end den, den nuværende lovgivning kan give dem med hensyn til at forlade arbejdsmarkedet til fordel for at gå ind og passe og pleje sin ægtefælle eller sine pårørende.
Marlene Ambo-Rasmussen (V), 2021-04-16:
Jeg har egentlig også lyttet ret meget til fagpersoner, og der er en del af dem, der også siger, at det altså ikke er et spørgsmål om, om de skal ligge der 1 eller 2 døgn eller sådan noget, og at det sådan set ikke burde være det, vi lovgav omkring.
Preben Rudiengaard (V), 2007-02-21:
Samtidig drejer det sig, hvis man tager den moderate form, som står i indgangsbønnen til beslutningsforslaget, om vederlagsfri behandling til folkepensionister, efterlønsmodtagere og kontanthjælpsmodtagere; en omkostning, som ministeren også ganske rigtigt var inde på, på 1,5 mia. kr.
Kristian Jensen (V), 1999-01-20:
Nu har vi diskuteret meget, hvorvidt kravet gælder frivillige i idrætsorganisationerne, og jeg vil gerne have ministeren til at bekræfte, om disse bestemmelser også gælder andre organisationer med frivillig, ulønnet arbejdskraft, herunder især om de gælder for f.eks. KFUM's sociale arbejde, de varmestuer og cafeer, der hjælper de socialt svageste i samfundet, og som er drevet ved hjælp af frivillig, ulønnet arbejdskraft.
Margrethe Vestager (RV), 2007-03-30:
Vi forstår selvfølgelig godt den politiske nødvendighed i at fastholde sit ideologiske synspunkt, men finder, at det, ministeren har sagt, er, at man vil gå meget, meget vidt for at omgå det, nemlig at komme så langt som overhovedet muligt med udviklingen af eksamensformer, hvis bare man kan sige, at der er et individuelt element i den, og at der bliver givet individuelle karakterer.
Jens Rohde (KD), 2021-09-09:
Når man er finansordfører og skal forsvare en finanslov, står man deroppe og skal svare på alle mulige spørgsmål, der stikker i alle mulige retninger, men det har jo sin egen skønhed, at netop når de stikker i alle mulige retninger, er det, fordi regeringen ligger nogenlunde lunt i svinget, for så er der ikke fokus på enkeltsagsområder.
Kristian Pihl Lorentzen (V), 2010-05-04:
Jeg vil lige bemærke, at den situation, der er, ikke er tilfredsstillende, og det tror jeg at vi alle herinde er enige om, derfor er det jo godt, at ministeren nu kommer med et katalog, og jeg håber da, at Socialdemokraterne vil spille ind konstruktivt til det katalog.
Lisbeth Bech Poulsen (SF), 2014-12-02:
Men jeg kan bare som kvinde være glad for, at jeg ikke lever i 1950'erne, hvor sådan nogle som Liberal Alliance bestemte – for der kunne jeg lige præcis være afhængig af min mand og ikke som individ få ret til nogle ydelser og til hjælp fra fællesskabet, hvis jeg var arbejdsløs.
Mette Bock (LA), 2012-04-13:
Jeg synes derfor, der også er grund til at huske på, hvad det egentlig var, der førte til forslaget om at etablere de her 10-meters-randzoner omkring de danske søer og vandløb – et forslag, som har bragt landbrugserhvervet i et forståeligt oprør af historiske dimensioner.
Susanne Clemensen (CD), 2000-02-22:
Herunder mener vi også, at man bør overveje, at børnene lærer at bruge pc'en som et værdifuldt værktøj, simpelt hen gøre det obligatorisk, så selve brugen af undervisningsprogrammer og adgangen til Internettet ikke tager tid fra undervisning i f.eks. dansk og matematik eller i andre fag såsom idræt og musik.
Bjarne Laustsen (S), 2003-01-31:
I dag ligger tallet på omkring 36.000-37.000 i aktivering, det gjorde det også i de sidste år, vi havde regeringsmagten, og da ledigheden er nede på 155.000-160.000, hvordan kan hr. Bent Bøgsted så få det til, at vi bare opbevarede folk, og at der kom færre i reel beskæftigelse?
Morten Marinus (DF), 2013-05-16:
Jeg vil også kvittere for det, hr. Leif Mikkelsens sagde, nemlig at det jo er et beslutningsforslag, som efterfølgende, hvis det bliver vedtaget, pålægger regeringen at komme med et udspil, altså en ændring af valgloven, for at rette op på de her ting.
Flemming Møller Mortensen (S), 2012-11-01:
Der synes vi at det er ret og rimeligt, at der bliver ens regelsæt, altså en ensretning af loven, så man naturligvis også fortsat kan gå ned og få tilskud til sin håndkøbsmedicin, hvis ens egen læge har sagt, at det er nødvendigt for behandlingen af de sygdomme, den enkelte borger og i det her tilfælde altså pensionisten måtte have.